Държавен вестник, бр. 56, 2011 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  56
26. „Текущ ремонт“ са дейности, включва­
щи задължителна поддръжка без промяна на 
параметрите на съоръженията.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. Издадените до 10 август 2010 г. разре­
шителни за изземване на наносни отложения 
се изменят и/или продължават при изпълнение 
на изискванията на ЗВ и наредбата в срок до 
10 август 2011 г.
§ 3. В срок до 6 месеца от влизането в сила 
на наредбата кметовете на общини изпращат 
справката по чл. 88 на басейновата дирекция.
§ 4. В срок до 12 месеца от влизането в сила 
на наредбата собствениците на съоръженията 
по чл. 87, за които не са издавани разреши­
телни по смисъла на ЗВ, подават заявление 
до басейновата дирекция за вписването им в 
регистъра. 
§ 5. Информация за резултатите от ежеме­
сечния контрол по чл. 80, ал. 1 се изпраща в 
МОСВ до 15-о число на следващия месец в 
унифицирани електронни таблици, изготвени 
и утвърдени в МОСВ, до въвеждане на инфор­
мационната система за разрешителни. 
§ 6. В срок до 5-о число на следващия месец 
справка с данните по чл. 84, ал. 1 се изпраща 
и в електронен вид в МОСВ до въвеждане на 
информационна система за извършения контрол.
§ 7. До приемане и утвърждаване на мето­
дическите указания по  чл. 51 важат забраните 
на чл. 118з и 143 ЗВ.
§ 8. Наредбата се приема на основание 
чл. 135, ал. 1, т. 1а от Закона за водите. 
8588
ПОСТАНОВЛЕНИЕ № 201
ОТ 14 ЮЛИ 2011 Г.
за предоставяне на финансови средства от 
централния бюджет по бюджета на Ми­
нистерството на земеделието и храните за 
2011 г. за финансиране възстановяването 
на хидромелиоративна инфраструктура, за 
отводнителни и напоителни полета, за пред­
пазване на земеделски земи от заливане и за 
предотвратяване на бедствия и аварии във 
връзка със строителството на обект Автома­
гистрала „Тракия“ (А-4) „Оризово – Бургас“, 
участък: ЛОТ 4 „Ямбол – Карнобат“ от км 
276+200 до км 325+280 
МИНИСТЕРСКИЯТ СЪВЕТ
П О С ТА Н О В И :
Чл. 1. (1) Министърът на финансите да 
предостави от централния бюджет за 2011 г. 
средства в размер до 13 104 000 лв. по бю­
джета на Министерството на земеделието и 
храните за финансиране възстановяването на 
хидромелиоративна инфраструктура, за отвод­
нителни и напоителни полета, за предпазване 
на земеделски земи от заливане и за предот­
вратяване на бедствия и аварии във връзка със 
строителството на обект Автомагистрала „Тра­
кия“ (А-4) „Оризово – Бургас“, участък: ЛОТ 4 
„Ямбол – Карнобат“ от км 276+200 (съвпада с 
км 277+597 на ЛОТ 3) до км 325+280.
(2) Средствата по ал. 1 да се осигурят от 
разчетените средства от резерва за непредвидени 
и неотложни разходи – за структурни рефор­
ми и допълнителни фискални мерки по чл. 1, 
ал. 2, т. 4.1 от Закона за държавния бюджет 
на Република България за 2011 г.
Чл. 2. Министърът на финансите по предло­
жение на министъра на земеделието и храните 
да извърши налагащите се промени по бюджета 
на Министерството на земеделието и храните 
за 2011 г. по реда на чл. 34, ал. 1 от Закона 
за устройството на държавния бюджет, като 
финансовите средства се предоставят целево 
на „Напоителни системи“ – ЕАД, София.
Заключителни разпоредби
§ 1. Постановлението се приема на осно­
вание чл. 28, ал. 1 и чл. 35, ал. 1 от Закона за 
устройството на държавния бюджет.
§ 2. Изпълнението на постановлението се 
възлага на министъра на финансите, на минис­
търа на земеделието и храните и на министъра 
на регионалното развитие и благоустройството.
§ 3. Постановлението влиза в сила от деня 
на обнародването му в „Държавен вестник“.
Министър-председател:
Бойко Борисов
За главен секретар на Министерския съвет:
Галина Маринска
8619
ПОСТАНОВЛЕНИЕ № 202
ОТ 15 ЮЛИ 2011 Г.
за изменение и допълнение на Наредбата за 
средствата за измерване, които подлежат на 
метрологичен контрол, приета с Постановле­
ние № 239 на Министерския съвет от 2003 г. 
(обн., ДВ, бр. 98 от 2003 г.; изм. и доп., бр. 
96 от 2005 г., бр. 40 и 80 от 2006 г. и бр. 37 и 
46 от 2007 г.)
МИНИСТЕРСКИЯТ СЪВЕТ
П О С ТА Н О В И :
§ 1. В глава втора „Предназначение на сред­
ствата за измерване. Технически и метрологични 
изисквания към средствата за измерване. Мето­
ди за контрол“ се правят следните изменения:
1. Раздел V „Клинични стъклени живачни 
термометри с устройство за максимум“ се 
отменя.
2. Раздел XXXIII „Системи за таксуване на 
телефонни разговори“ се отменя.
3. Раздел XXXIV „Хронометри за часово 
заплащане“ се отменя.